Eiendomme in syfers | Netwerk24
22 Augustus 2020 05:00
Volgens FNB het huispryse in Julie met soveel persent op 'n jaargrondslag gestyg – teenoor die powere groei van Mei en Junie van onderskeidelik 0,6% en 0,7%. Die bank is verras oor hoe gou huispryse herstel het, berig William Horne op Netwerk24. Die staat van inperking was veronderstel om tot enorme dalings in huispryse te lei wat lank met die mark sou wees, maar dit is toe nie die geval nie.
Volgens FNB se jongste verslag oor huispryse in Suid-Afrika se eiendomsmark het aansoeke vir verbande in Julie so noemenswaardig herstel dat dit nou die vlakke van selfs voor die staat van inperking oortref.
Die bekende Kaapse viersterhotel NH The Lord Charles in Somerset-Wes is in die vroeë 1970's gebou, en word nou met meubels en al verhuur. Die internasionale NH-hotelgroep het onlangs besluit om nie sy huurkontrak vir die bedryf van hierdie hotel te hernu nie, berig Ané van Zyl op Netwerk24.
Die Lord Charles-hotel se deure gaan amptelik aan die einde van Augustus sluit en nie meer onder die bestuur van NH wees nie.
NH is 'n filiaal van die internasionale hotelgroep Minor met sy hoofkantoor in Madrid, Spanje.
Dít is hoeveel die regering se beloofde infrastruktuurfonds vir die land gaan beloop. Die geld gaan oor tien jaar bestee word om infrastruktuurprojekte landwyd te ondersteun.
Die tesourie, die departement van openbare werke en infrastruktuur en die Ontwikkelingsbank van Suider-Afrika (DBSA) het Maandag 'n memorandum van verstandhouding onderteken waarvolgens die DBSA die fonds sal skep en bestuur, berig Elvira Wood op Netwerk24.
Die plan is dat die fonds saam met die private sektor sal help om geld vir projekte te gee.
Pres. Cyril Ramaphosa het in Junie gesê daar sal 'n groot fokus op infrastruktuur wees om die ekonomie te help herstel ná die Covid-19-pandemie. Hy het toe gesê 55 infrastruktuurprojekte is reeds gereed vir die mark.